# Mødereferat – møde 4.

**Dato:** 3.12.2013 kl. 19.00 – 20.30

**Sted:** Østergade 15, 8860 Ulstrup

**Deltagere:** Bent Kibsgaard(BK), Lars H. Storgaard(LHS), Marianne Rigtrup(MR), Ebbe Kjær Madsen(EKM), Søren Dalby(SD).  
**Afbud**: Lasse Schurmann(LS), Henrik Berg Laustsen(HBL) , Jens Aage Hansen(JAH)

**Referat**

1. Valg af ordstyrer.  
   SD
2. Godkendelse og underskrift af referat for tidligere møde.  
   Underskrevet af deltagerne. BK sikrer manglende underskrifter på referater.
3. Godkendelse af dagsorden.  
   Ok
4. Korte meddelelser siden sidst: Formand/næstformand/kasserer/sekretær/udvalg/andre.  
   *Formand:*- Expeditprojekt. LHS og SD deltog i møde på Rådhuset mandag den 2. dec. vedr. projekt Expeditgrunden. Der foreligger nu forslag til forskellige scenarier for udnyttelse af Expeditgrunden. Der er bl.a. taget hensyn til de forslag, som fremkom på visionsmødet den 26. august 2013 med deltagelse af borgere fra Ulstrup, samt kommentarer som styregruppen er fremkommet med. Planen præsenteres for byrådet den 17. dec. og forventes præsenteret på et borgermøde i Ulstrup den 23. januar 2014. Der planlægges med offentliggørelse efter byrådsmødet. Heraf vil også fremgå, at planen er blevet til i samråd med styregruppen, samt at Ulstrup Lokalråd får taletid på mødet den 23. januar. Det er kommunen, der indbyder til mødet. Når vi har fået tilsendt de evt. justerede planer orienteres resten af Lokalrådet.  
     
   - Julebelysning. SD foreslog en mere effektiv organisering næste år. Der deltog kun Lasse Schurmann med 2 mand, Per Thomsen, en dame samt SD. Det anbefales, at der skabes klarhed over hvem der deltager inden dagen oprinder.   
   SD rejste spørgsmål om hvem der betaler strøm. Svar fra LHS og BK: Det er kommunen som leverer strømmen, som de tidligere år. LS var anmodet om at sørge for strøm mv. LS anmodes om at fremsende en regning. Der købes vin til Per Thomsen og Egon Birk. Der plejer at blive udsendt girokort til private og handlende til dækning af julebelysning. BK sikrer betaling til LS , Per og Egon. BK, MR og SD organiserer/udarbejder forslag til henvendelse om bidrag om julebelysning og effektuerer dette. Lokalrådet orienteres inden udsendelse.  
   Der var enighed om at julebelysningen med neonlys nedtages den 28.12 kl. 10.00 af LS, Jens Åge, Per og BK. Andre indkaldes om nødvendigt. Lysene på torvet slukkes ultimo februar og kæderne bliver om muligt hængende. Ansvarlig BK.  
     
     
     
   - Kontingent. Økonomiske midler er nødvendige for at Lokalrådet kan agere effektivt.  
   BK, MR og SD overvejer modeller som også tilgodeser julebelysning samt evt. anden form for forskønnelsestiltag. SD indkalder til møde.  
     
   - Infotavle. SD og LHS er tidligere blevet orienteret om elektronisk infotavle. Kommunen undersøger muligheden for at reklamefinansiere driften. SD følger op hos kommunen, så der kan tages stilling til finansieringsmodel. Det er SD´s holdning, at før vi har et redaktionsteam til hjemmesiden, skal vi ikke have nogen infotavle.  
     
   - Dannebrogspladsen. SD har haft kontakt til Thorbjørn Lager og der var berammet et møde med arkitekt Kurt Mikkelsen til den 11.12. Der kunne SD imidlertid ikke deltage. SD indkalder Thorbjørn til møde om projektet.  
   LHS havde indvirket at bevillingen fra kommunen kunne anvendes anderledes, således at undersøgelser vedr. stenstryg kan gå i gang snarst.  
     
   *Næstformand v. MR:*- Sti og natur:MR spurgte til gruppens rettigheder og forpligtelser. SD svarede, at gruppen arbejder selvstændigt. Kun bør henvendelse til presse og myndigheder herunder kommune først ske efter drøftelse med Lokalrådet/formand.  
     
   *Kasserer v. LS:  
   Økonomi.* I kasserens fravær kunne BK orientere om, at der er oprettet en konto i Langå Sparekasse. (Der er ikke gebyr jvnf. SD). Beløbet fra den tidligere Handelsstandsforening var ikke overført. BK oplyste at de stadig står i Danske Bank. LS/SD undersøger om der er gebyr knyttet hertil. Hvis det er tilfældet burde de overføres til Langå Sparekasse.  
     
   - *Sekretær* *v. BK.*  
   Havde rejst spørgsmål om honorering vedr. julebelysning. Se ovenfor.
5. Sager til behandling.   
   Generalforsamling: SD orienterede om, at der skal afholdes generalforsamling inden udgangen af februar. Senest 3 uger før skal der annonceres. Derfor skal vi i gang med at overveje afholdelse. SD udarbejder udkast til beretning, som skal behandles i Lokalrådet til næste møde.  
     
   Hjemmeside: SD understregede vigtighed af, at vi har en fungerende hjemmeside. Der skal snarest etableres et redaktionsteam, hvor også en repræsentant fra Lokalrådet er med.   
   Derfor anmodes alle rådsmedlemmer hurtigt og inden den 11.12, at kontakte personer, som kunne tænkes at kunne og ville medvirke. SD gives besked asap. SD afholder møde med hjemmesidegruppen forinden et møde med redaktionsteamet afholdes. Det berammes til tirsdag den 17.12 hos SD kl. 19.00. Det er målet, at hjemmesiden skal være operativ inden borgermødet den 23.1.2014. SD foreslog, at der tages billeder af medlemmerne til udlægning på hjemmesiden. SD ansvarlig.  
     
   SD mindede om, at generalforsamlingen pålagde Lokalrådet at arbejde med at finde et nyt navn og logo. Vi overvejer at lægge det ud som konkurrence med præmier. SD kommer med udspil snarest men alle bedes overveje procedure. Hvis navne og logoforslag skal præsenteres til borgermødet den 23.1, haster det.
6. Evt..  
   EKM havde talt med Dansk byggeri. De vil gerne sende repræsentanter til et møde i Ulstrup. EMK fremsender navn og kontakt data til SD idet han også havde haft kontakt til både Tekniq og Dansk byg, som begge vil støtte. Vi skal bare have fastlagt dato og indhold.   
   EKM vil gerne organisere det først i det nye år. SD kan også medvirke.   
   EMK og LS havde begge meldt sig ind i det nye hammel erhvervsnetværk. De er interesserede i at samarbejde med Ulstrupområdet. EMK overvejede også, hvorledes evt. kontingent til erhvervsnetværk i Ulstrup kan koordineres med kontingent til f.eks. julebelysning.
7. Næste møde: Mandag den 6. jan. 2014. kl. 18.30. Østergade 15.

Godkendt   
  
­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_  
Bent Kibsgaard Lars H. Storgaard Lasse Schurmann  
  
\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_   
Marianne Rigtrup Henrik Berg Laustsen Ebbe Kjær Madsen

\_\_\_\_\_\_\_\_\_\_\_\_\_\_\_\_\_\_\_\_  
Søren Dalby